Spisak navarskih kraljeva

desno|200px

**Kraljevi Pamplone** su bili vladari Navare. Kasnije su nosili titulu kralja Navare.

= Vladari Pamplone =
## Dinastija Íñiguez 
* Íñigo Arista (810-852)
* García Íñiguez (852-870)
* Fortún Garcés (870-905)

## Dinastija Jiménez 
Fortún je bio primoran abdicirati, a na prijestolje je doveden Sančo I, koji je uspostavio novu dinastiju pod čijom se vlašću ime *Navarra* polahko počelo pojavljivati.
* Sančo I (905-925)
* Jimeno Garcés (925-931), brat Sanča I
* García Sánchez I (925-970), sin Sanča I
* Sančo II (970-994)
* García Sánchez II (994-1004), sin Sanča II
* Sančo III (1004-1035)
* García Sánchez III (1035-1054), sin Sanča III
* Sančo IV (1054-1076)

= Vladari Navare =
## Aragonska dinastija 
Nakon ubistva Sanča IV, Sančo, kralj Aragonije, je osvojio Navaru i zavladao. Navara je tokom vladavine ove dinastije bila u personalnoj uniji s Kraljevinom Aragonijom.

* Sančo V (1076-1094)
* Petar (1094-1104), sin Sanča V 
* Alfons (1104-1134), sin Sanča V

## Dinastija Jimnenéz 
Navarsko plemstvo je iskoristilo Alfonsovu smrt da na vlast vrati dinastiju Jimnenéz, odnosno unuka brata Sanča IV.
* Garsija V (1134-1150)
* Sančo VI (1150-1194), sin Garsije V
* Sančo VII (1194-1234), sin Sanča VI

## Šampanjska dinastija 
desno|100px
Sanča VII je naslijedio sin njegove sestre, šampanjske grofice Blanke, koja je bila istinski vladar tokom velikog dijela vladavine svoga brata i kasnije svoga sina. Navarski vladari iz ove dinastije su također bili šampanjski vladari.

* Ubald I (1234-1253), unuk Sanča VI
* Ubald II (1253-1270), sin Ubalda I
* Henrik I (1270-1274), sin Ubalda I
* Ivana I (1274-1305), kćerka Henrika I

## Dinastija Capet 
desno|100px
Ivana I se udala za francuskog prijestolonasljednika, te zatim vladala zajedno s njim. Navarski vladari iz ove dinastije su također bili šampanjski vladari, a svi do Ivane II su bili i francuski vladari.

* Filip I (1284-1305), muž Ivane I, *iure uxoris* kralj
* Ludovik I (1305-1316), sin Ivane I
* Ivan I (1316), sin Ludovika I
* Filip II (1316-1322), sin Ivane I
* Karlo I (1322-1328), sin Ivane I
* Ivana II (1328-1349), kćerka Ludovika I

desno|100px
Ivana II, iako starija polusestra i nasljednica Ivana I, se za navarsku krunu uspjela izboriti tek nakon smrti svojih amidža, Filipa II i Karla I, koji su iskoristili njenu maloljetnost i nedostatak podrške kako bi uzurpirali krunu. Ivana II se udala za Kapetovca iz linije Évreux. Navarski vladari iz ove dinastije, osim Blanke I, su također bili vladari grofovije Évreux.

* Filip III (1328-1343), muž Ivane II
* Karlo II (1349-1387), sin Ivane II
* Karlo III (1387-1425), sin Karla II
* Blanka I (1425-1446), kćerka Karla III

## Dinastija Trastamara 
desno|100px
Blanka I je u trenutku nasljeđivanje krune od oca bila udata za aragonskog prijestolonasljednika Ivana, koji je postao njen *iure uxoris* savladar. Nakon njene smrti, zakoniti nasljednik je bio njihov sin, koji je trebao vladati kao kralj Karlo IV. Uprkos podršci unutar Navare, nije uspio postati *de facto* vladar. Kao *de iure* kralja naslijedila ga je sestra, "Blanka II". Ni ona nije uspjela postati *de facto* vladarica, budući da su je otac i mlađa sestra Eleonora držali zatvorenu. Nakon smrti Ivana II, koji je također vladao Aragonijom, krunu je naslijedila Eleonora.

* Ivan II (1425-1479), muž Blanke I, *iure uxoris* kralj do 1446, zatim uzurpator
** *Karlo IV* (1446-1461), sin Blanke I, kralj samo *de iure*
** *Blanka II* (1461-1464), kćerka Blanke I, kraljica samo *de iure*
* Eleonora (1479), kćerka Blanke I

## Dinastija Foix 
Eleonora, udovica grofa Foixa, je umrla samo nekoliko sedmica nakon svog oca, ali je nadživjela svoga sina, pa ju je naslijedio desetogodišnji unuk. Navarski vladari iz ove dinastije su također bili vladari grofovije Foix.
* Franjo (1479-1483), unuk Eleonore
* Katarina (1483-1517), unuka Eleonore

Godine 1512. Ferdinand II, kralj Aragonije (sin Ivana II iz braka s Juanom Enríquez), osvojio je južni dio Navare, gdje je proglašen kraljem. Katarinini nasljednici su nastavili vladati sjevernim dijelom Navare.

Titula kralja Navare je danas jedna od titula Španske krune.

= Reference =

## Također pogledajte 
* Spisak španskih kraljeva

Kategorija:Spiskovi
*